
LIETUVOS RESPUBLIKOS APLINKOS MINISTRAS



ĮSAKYMAS
DĖL LIETUVOS RESPUBLIKOS APLINKOS MINISTRO 2004 M. BALANDŽIO 15 D. ĮSAKYMO NR. D1-187 „DĖL APLINKOSAUGOS SĄLYGŲ PLAUKIOTI PAVIRŠINIUOSE VANDENS TELKINIUOSE PLAUKIOJIMO PRIEMONĖMIS IR PLŪDURIUOJANČIŲ PRIEMONIŲ ĮRENGIMO IR NAUDOJIMO, JŲ STATYMO IR (ARBA) ŠVARTAVIMO APLINKOSAUGINIŲ REIKALAVIMŲ PATVIRTINIMO“ PAKEITIMO

2024 m. balandžio 9 d. Nr. D1-113
Vilnius


Pakeičiu Aplinkosaugos sąlygas plaukioti paviršiniuose vandens telkiniuose plaukiojimo priemonėmis ir plūduriuojančių priemonių įrengimo ir naudojimo, jų statymo ir (arba) švartavimo aplinkosauginius reikalavimus, patvirtintus Lietuvos Respublikos aplinkos ministro 2004 m. balandžio 15 d. įsakymu Nr. D1-187 „Dėl Aplinkosaugos sąlygų plaukioti paviršiniuose vandens telkiniuose plaukiojimo priemonėmis ir plūduriuojančių priemonių įrengimo ir naudojimo, jų statymo ir (arba) švartavimo aplinkosauginių reikalavimų patvirtinimo“:
. Pakeičiu 2.5 papunktį ir jį išdėstau taip:
„. kitos Aplinkosaugos sąlygose vartojamos sąvokos apibrėžtos Lietuvos Respublikos vidaus vandenų transporto kodekse, Lietuvos Respublikos vandens įstatyme, Lietuvos Respublikos saugomų teritorijų įstatyme, Lietuvos Respublikos teritorijų planavimo įstatyme, Lietuvos Respublikos sporto įstatyme, Lietuvos Respublikos geriamojo vandens tiekimo ir nuotekų tvarkymo įstatyme, Lietuvos Respublikos planuojamos ūkinės veiklos poveikio aplinkai vertinimo įstatyme.“
. Pakeičiu priedo 5 punktą ir jį išdėstau taip:
„5.	Šilutės r.		Krokų Lankos ežeras	878,8	10031790	22-2	Savaeigėmis plaukiojimo priemonėmis leidžiama plaukioti mažiausiuoju plaukiojimo priemonės greičiu visą plaukiojimo sezoną pažintinio vandens turizmo trasa Atmata–Duobelė–Krokų Lanka–Tulkiaragės siurblinė–Krokų Lanka–Duobelė–Atmata.	Kasmet, ne anksčiau kaip rugpjūčio 1 d., Krokų Lankoje pažintinio vandens turizmo trasa nužymėtu maršrutu gali būti organizuojamos burinių plaukiojimo priemonių regatos, jų organizatoriai su Mažosios Lietuvos saugomų teritorijų direkcija turi suderinti plaukiojimo datą, laiką, plaukiojimo priemonių skaičių ir jų technines charakteristikas.“


. Pakeičiu priedo 11 punktą ir jį išdėstau taip:
„11.	Elektrėnų	Elektrėnų tvenkinys	1384,7	10050291	–	Sporto šakų federacijų organizuojamų ir vykdomų ar koordinuojamų sporto pratybų ir (ar) sporto renginių metu leidžiama plaukioti savaeigėmis plaukiojimo priemonėmis neribojant bendro variklių galingumo visą plaukiojimo sezoną. Sporto šakos federacija, planuodama vykdyti sporto pratybas ir (ar) sporto renginius, privalo gauti Elektrėnų savivaldybės pritarimą dėl sporto pratybų ir (ar) sporto renginio organizavimo ir vykdymo, suderinti sporto pratybų ar sporto renginio vietą (akvatoriją, teritorijų planavimo dokumentuose nustatytą trasą ar pan.), sporto pratybų trukmę, sporto renginio datą ir laiką, savaeigių plaukiojimo priemonių skaičių, jų technines charakteristikas, taip pat apie sporto renginio vietą, datą ir laiką raštu informuoti AAD.	Nuo plaukiojimo sezono pradžios iki birželio 20 d. (įskaitytinai) savaeigėmis plaukiojimo priemonėmis, kurių variklių galingumas neviršija 150 AG (110 kW), leidžiama plaukioti mažiausiuoju savaeigės plaukiojimo priemonės greičiu.	Nuo birželio 21 d. iki plaukiojimo sezono pabaigos leidžiama plaukioti savaeigėmis plaukiojimo priemonėmis, kurių bendras variklių galingumas yra 301 AG (221 kW)–680 AG (500 kW), ir asmeniniais, pramoginiais ir sportiniais laivais, varomais vidaus degimo varikliais, turinčiais vandens srauto pompą.“


. Pripažįstu netekusiu galios priedo 12 punktą.



Aplinkos ministras	Simonas Gentvilas

